PolyAgent/wiki_georgian_en_parallel_20231101 huggingface dataset:
არსენ ავაკოვი

არსენ ავაკოვი
არსენ ბორისოვიჩ ავაკოვი (დ. 2 იანვარი, 1964, ბაქო, სსრკ) — სომხური წარმოშობის უკრაინელი სახელმწიფო და პოლიტიკური მოღვაწე. უკრაინის შინაგან საქმეთა მინისტრი 2014–2021 წლებში.
ბიოგრაფია
დაიბადა 1964 წლის 2 იანვარს ბაქოში, სამხედრო პირის ოჯახში.
ეროვნებით სომეხი. 1966 წლიდან მუდმივად ცხოვრობს უკრაინაში. უკრაინის მოქალაქე.
1990 წელს დააარსა სს „ინვესტორი“. 2005-2010 წლებში იყო ხარკოვის საოლქო სახელმწიფო ადმინისტრაციის ხელმძღვანელი.
2011 წლის შემოდგომიდან 2012 წლის დეკემბრამდე პოლიტიკურ ემიგრაციაში იმყოფებოდა იტალიაში, ვიქტორ იანუკოვიჩის რეჟიმის მხრიდან დევნის გამო.
2012 წელს აირჩიეს უკრაინის სახალხო დეპუტატად.
2014 წლის რევოლუციის დროს იყო ევრომაიდანის ერთ-ერთი კომენდანტი.
2014 წლის 27 თებერვალს უკრაინის უმაღლესმა რადამ უკრაინის შინაგან საქმეთა მინისტრად არსენ ავაკოვი დაამტკიცა.
ავაკოვის ინიციატივით 2014 წელს შეიქმნა უკრაინის ეროვნული გვარდია და მოხალისეთა ბატალიონები. მათ შესაძლებელი გახადეს რუსეთის ფედერაციის მხარდაჭერილი სამხედრო აგრესიის შეჩერება აღმოსავლეთ უკრაინაში.
2014 წლის 7-8 აპრილის ღამეს ავაკოვი პირადად ხელმძღვანელობდა ხარკოვის საოლქო სახელმწიფო ადმინისტრაციის შენობის შტურმს, რომელიც რუსეთის მხარდაჭერილ სეპარატისტულ ჯგუფებს ეკავათ.
ავაკოვის ინიციატივით ბიომეტრიული პასპორტების დანერგვის პროცესში აქტიურად იყო ჩართული შინაგან საქმეთა სამინისტრო. აღნიშული აუცილებელ პირობას წარმოადგენდა ევროკავშირის ქვეყნებთან უვიზო რეჟიმის შემოღებისთვის.
ავაკოვი იტალიაში იცავდა უკრაინის ეროვნული გვარდიის ჯარისკაცს ვიტალი მარკივს. ავაკოვის მონაწილეობით, მილანის (იტალია) სასამართლომ მოხსნა ბრალდება მარკივისა და უკრაინის წინააღმდეგ 2014 წლის მაისში სლოვიანსკში ფოტოჟურნალისტ ანდრეა როჩელის (იტალია) და ანდრეი მირონოვის (რუსეთის ფედერაცია) დაღუპვის საქმეზე.
ავაკოვი უკრაინის შინაგან საქმეთა მინისტრი იყო 2014 წლის 24 თებერვლიდან 2021 წლის 15 ივლისამდე — მინისტრთა ხუთი კაბინეტის წევრი, ორი პრეზიდენტის დროს (პეტრო პოროშენკო და ვოლოდიმირ ზელენსკი). დამოუკიდებელი უკრაინის ისტორიაში ეს სახელისუფლებო თანამდებობაზე ყოფნის ყველაზე ხანგრძლივი პერიოდია.
სახელმწიფო ჯილდოები
უკრაინის დამსახურებული ეკონომისტი (06.22.2007)
ღირსების ორდენი III ხარისხის (15.04.2016)
საპატიო ლეგიონის ორდენი (საფრანგეთი) (06.09.2022)
რესურსები ინტერნეტში
არსენ ავაკოვის ოფიციალური საიტი
არსენ ავაკოვი Twitter-ში
არსენ ავაკოვი Facebook-ში
სქოლიო
უკრაინელი პოლიტიკოსები
დაბადებული 1964
უკრაინელი ბიზნესმენები
დაბადებული 2 იანვარი
უკრაინის შინაგან საქმეთა მინისტრები
უკრაინის მე-7 მოწვევის უმაღლესი რადის წევრები
უკრაინის მე-8 მოწვევის უმაღლესი რადის წევრები
Caldas, Boyacá

Caldas, Boyacá
Caldas is a town and municipality in the Department of Boyacá, part of the subregion of the Western Boyacá Province in Colombia.
Municipalities of Boyacá Department
მინიმალიზმი

მინიმალიზმი (ასევე მინიმალური ხელოვნება) — მიუთითებს ხელოვნებისა და დიზაინის სხვადასხვა ფორმების მიმდინარეობებზე, განსაკუთრებით ვიზუალურ ხელოვნებასა და მუსიკაში, სადაც ნამუშევარს შემოცლილი აქვს სტრუქტურული დეტალები მის ყველაზე უმარტივეს ფუნდამენტალურ საწყისებამდე. მინიმალიზმისთვის დამახასიათებელია განდგომა სუბიექტივიზმის, რეპრეზენტაციისა და ილუზიონიზმისაგან.
უარჰყოფენ რა კლასიკურ და ტრადიციული მხატვრულ მასალებს, თავიანთ ნამუშევრებში მინიმალისტები იყენებენ მარტივი გეომეტრიული ფორმისა და ნეიტრალური ფერების, მცირე მოცულობის საწარმოო და ბუნებრივ ობიექტებს. კონცენტრაცია ხდება მხოლოდ თვით ნამუშევარზე და მის განლაგებაზე სივრცეში, ყოველგვარი ქვეტექსტის ან დამატებითი მნიშვნელობის მინიჭების გარეშე. მხატვრის პირადი ხელწერა განზრახ არ იკვეთება. შესაბამისად, მინიმალისტური ნამუშევრები სამგანზომილებიანი არქიტექტურული სტრუქტურის ფორმას იღებს, უშუალო ზემოქმედებაში გარშემო მყოფ სივრცესთან, შუქთან და მაყურებელთან. ის უარყოფს ყოველგვარ მნიშვნელობას და ემოციას და მხოლოდ საკუთარ თავს წარმოადგენს.
მინიმალიზმი, როგორც გამოკვეთილი მიმდინარეობა, უკავშირდება მეორე მსოფლიო ომის შემდგომი პერიოდის დასავლურ ვიზუალურ ხელოვნებას. მიმდინარეობა შემდგომში გავრცელდა მუსიკაში (მაგ. სტივ რეიხის, ფილიპ გლასის, ედვარდ რიჩარდსონისა და ტერი რაილის შემოქმედება), თეატრსა და კინემატოგრაფიაშიც. საფუძვლად მოდერნიზმის ცალკეული ასპექტები დაედო და მას ხშირად პოსტმოდერნიზმთან და ექსპრესიონიზმის საწინააღმდეგო რეაქციასთან აკავშირებენ ფერწერასა და კომპოზიციაში.
მინიმალიზმის თვალსაჩინო წარმომადგენლები არიან: კარლ ანდრე, დენ ფლავინი, დონალდ ჯუდი, სოლ ლიუიტი, ტობერტ მორისი, ფრენკ სტელა. მინიმალისტებზე გავლენა იქონიეს მარკ როჰკომ, ბერნეტ ნიუმანმა და მარსელ დიუშანმა.
იხილეთ აგრეთვე
მინიმალიზმი (მუსიკა)
ლიტერატურა
Asencio Cerver, Francisco (1997). The Architecture of Minimalism. New York: Arco; Hearst Books international. ISBN 0-8230-6149-3.
Bertoni, Franco (2002). Minimalist Architecture, edited by Franco Cantini, translated from the Italian by Lucinda Byatt and from the Spanish by Paul Hammond. Basel, Boston, and Berlin: Birkhäuser. ISBN 3-7643-6642-7.
Carlos, Espartaco (1989). Eduardo Sanguinetti: The Experience of Limits. Buenos Aires: Ediciones de Arte Gaglianone. ISBN 950-9004-98-7.
Lancaster, Clay (September 1953). "Japanese Buildings in the United States before 1900: Their Influence upon American Domestic Architecture". The Art Bulletin, vol. 35, no. 3, pp. 217–224.
Pawson, John (1996). Minimum. London: Phaidon Press Limited. ISBN 0-7148-3262-6.
Rossell, Quim (2005). Minimalist Interiors. New York: Collins Design. ISBN 0-688-17487-6 (cloth); ISBN 0-06-082990-7 (cloth).
Saito, Yuriko (2007). The Moral Dimension of Japanese Aesthetics. The Journal of Aesthetics and Art Criticism, vol.65, no. 1 (Winter), pp. 85–97. Retrieved 2011-10-18.
რესურსები ინტერნეტში
Visual history of minimalism and the coolness aesthetic by Michigan State University Alumni Association Knowledge Network
Article on Minimalist Art at the Dia Beacon Museum
ხელოვნების მიმდინარეობები
სახვითი ხელოვნება
მოდერნიზმი
მუსიკა
ბანინის ეროვნული პარკი

ბანინის ეროვნული პარკი — დაცული ტერიტორია მოზამბიკში, გაზის პროვინციის ჩიგუბუს რაიონში. შეიქმნა 1973 წლის 26 ივნისს.
პარკის ფართობი 7 000 კმ²-ია და მოიცავს ვრცელ ჭარბტენიან არეალებს, რაც წყლის მნიშვნელოვანი წყაროა ირგვლივ მდებარე მშრალი მიწებისთვის. ნალექების საშუალო წლიური მაჩვენებელი 430 მმ-ია. ამ არეალში წყალი ძირითადად მოემართება ჩრდილო-დასავლეთიდან, ზიმბაბვეს საზღვრის სიახლოვიდან, მრავალი არხის მეშვეობით, შემდეგ კი მდინარე შანგანეში ჩაედინება.
ფაუნა
პარკის ტერიტორიაზე გავრცელებულია 18 სახეობის თევზი. ბინადრობენ ბუფალოები, სიასამურები, ზებრები, გნუები და ა. შ. აღნიშნულ ცხოველთა დიდი ნაწილი განაფგურდა 1980-იანი წლების სამოქალაქო ომის დროსა და 1990-იანი წლების დასაწყისში. პარკში დღემდე ბინადრობს საფრთხის ქვეშ მყოფი საყურეებიანი წერო.
მოსახლეობა
ნაკრძალში სახლობს ადამიანთა მცირე საზოგადოება, რომელიც მიწის დამუშავებით გარემოს ზიანს აყენებს. მოჰყავთ სიმინდი, სორგო, მანიოკი და შაქრის ლერწამი.
რესურსები ინტერნეტში
Annotated checklist of the birds of Banhine National Park, Southern Mozambique
მოზამბიკის ეროვნული პარკები
ჭაბუკობაზე სინანულის გარეშე

ჭაბუკობაზე სინანულის გარეშე — რეჟისორ აკირა კუროსავას ფილმი. გამოვიდა 1946 წელს. გამოუშვა კომპანია „ტოჰომ“.
რესურსები ინტერნეტში
იაპონური ფილმები
აკირა კუროსავას ფილმები
1946 წლის ფილმები
Lasioglossum oblitum

Lasioglossum oblitum — მწერი ჰალიქტიდების ოჯახისა. შედის მსოფლიოში ყველაზე მრავალრიცხოვან — Lasioglossum-ის გვარში. აღწერილია 1879 წელს.
იხილეთ აგრეთვე
Lasioglossum-ის სახეობების სია
სქოლიო
oblitum
Welcome to My Nightmare

Welcome to My Nightmare — ამერიკელი როკ-მუსიკოს ელის კუპერის მერვე სტუდიური ალბომი. გამოვიდა 1975 წლის მარტში. იგი ელისის პირველი სოლო-დისკია, ვინაიდან ყველა წინა გამოიცემოდა მისი ჯგუფის სახელით. Welcome to My Nightmare აგრეთვე კუპერის ერთადერთი ალბომია, გამოსული ლეიბლ Atlantic Records-ზე. ჩაწერაში აგრეთვე მონაწილეობდა ლუ რიდი, ხოლო თანმხლები ტურნე იქცა თავისი დროის მოვლენად.
Welcome to My Nightmare კონცეპტუალური ალბომია. მასში შეტანილი სიმღერები აღწერენ ვინმე სტივენის თავგადასავალს ღამის კოშმარებში. ალბომის მიხედვით შეიქმნა სატელევიზიო ფილმი Alice Cooper: The Nightmare, ხოლო 1976 წელს გამოვიდა საკონცერტო ფილმი Welcome To My Nightmare. ალბომის გაგრძელება, Welcome 2 My Nightmare, 2011 წელს გამოიცა.
ალბომის გარეკანი შექმნილია დრიუ სტრუზენის მიერ. იგი მოხვდა Rolling Stone-ის „ყველა დროის 100 საუკეთესო გარეკანის სიაში“. ჩანაწერის რემასტერი გამოვიდა სამი დამატებითი სიმღერით.
ალბომში შეტანილ „Devil's Food“ საშინელებათა ფილმების ცნობილი მსახიობის, ვინსენტ პრაისის ხმაც ჟღერს.
სიმღერების სია
რესურსები ინტერნეტში
ალბომის შემდგომი ტურნეს პროგრამა
გარეკანის შესახებ
სქოლიო
ელის კუპერის ალბომები
1975 წლის ალბომები
Atlantic Records-ის ალბომები
როკ-ოპერები
ალბომები ბობ ეზრინის პროდიუსერობით
კონცეპტუალური ალბომები
ალბომები დრიუ სტრუზენის გარეკანის დიზაინით
Electric Lady Studios-ში ჩაწერილი ალბომები
რიკ რუბინი

რიკ რუბინი
ფრედერიკ ჯეი „რიკ“ რუბინი (დაბ. 10 მარტი, 1963) — ამერიკელი მუსიკალური პროდიუსერი და Columbia Records-ის თანათავმჯდომარე.
რუბინი თავდაპირველად დიჯეი იყო ჯგუფში Beastie Boys და Def Jam Records-ის თანადამაარსებელი რასელ სიმონსთან ერთად. მოგვიანებით მან დააარსა ლეიბლი American Recordings. ჯგუფებთან Beastie Boys და Run–D.M.C. რუბინმა ხელი შეუწყო ჰიპ ჰოპისა და მძიმე მეტალის პოპულარიზაციას, ექსტენსიურად მუშაობდა რა ისეთ როკ და მეტალ ჯგუფებთან, როგორებიცაა Danzig, Slayer, Linkin Park, Red Hot Chili Peppers, Metallica, Slipknot, System of a Down და Rage Against the Machine.
1990-იან წლებში პროდიუსირება გაუწია ჯონი კეშის American Recordings-ის ალბომებს. ემ-ტი-ვიმ დაასახელა იგი ყველაზე მნიშვნელოვან პროდიუსერად უკანასკნელი 20 წლის განმავლობაში. 2007 წელს რუბინი შეტანილი იქნა ტაიმის სიაში „100 ყველაზე გავლენიანი ადამიანი მსოფლიოში“.
სქოლიო
რესურსები ინტერნეტში
ინტერვიუ ჟურნალთან Mix Magazine
USA Today-ს სტატია რიკ რუბინის შესახებ
NY Times-ს სტატია რიკ რუბინის შესახებ
დაბადებული 1963
ამერიკელი მუსიკალური პროდიუსერები
ამერიკელი გიტარისტები
გრემის ჯილდოს მფლობელები
პეტრე ჩხატარაისძე

პეტრე ჩხატარაისძე (გ. 1725) — ქართველი სასულიერო პირი და მწერალი, მოღვაწეობდა XVIII საუკუნის I ნახევარში.
ბიოგრაფია
წარმოშობით იყო გურიიდან, ქობულეთიდან. აღიზარდა და ადრეული წლებიდანვე ბერად აღიკვეცა ტრაპიზონში. ეწეოდა ლიტერატურულ და პედაგოგიურ საქმიანობას, სწავლობდა ალექსანდრე მაკედონელის ისტორიას. დაწერა გიორგი IV გურიელის ხოტბა და „მოთხრობა ქრისტიანობისა ქობულეთისა კერძოთა შინა“. 1713-1724 წლებში გალექსა არჩილ II-ის მიერ რუსულიდან თარგმნილი „ალექსანდრიანი“, შექმნა მისი ახალი რედაქციაც. მოღვაწეობდა ზუგდიდში, ბეჟან I დადიანის კარზე.
ლიტერატურა
მენაბდე, ლ. „ძველი ქართული მწერლობის კერები“, ტ. 1 ნაკვეთი 2, თბილისი, 1962
ბარამიძე, ა. „ნარკვევები ქართული ლიტერატურის ისტორიიდან“, ტ. 2, თბილისი, 1940
რესურსები ინტერნეტში
უნივერსალური ენციკლოპედიური ლექსიკონი
ქართველი ბერები
ქობულეთის მუნიციპალიტეტში დაბადებულები
ქართველი მწერლები
გარდაცვლილი 1725
პიროვნებები გაურკვეველი დაბადების თარიღით
ატა ტეაოტაი

ატა ტეაოტაი — კირიბატის სახელმწიფო და პოლიტიკური მოღვაწე. ქვეყნის პრეზიდენტის მოვალეობის შემსრულებელი 1994 წელს 28 მაისიდან 1 ოქტომბრამდე. პრეზიდენტის მოვალეობას ასრულებდა ტეატაო ტეანაკის ვადის ამოწურვის შემდეგ (მისი წინამორბედიც მოვალეობის შემსრულებელი იყო რამდენიმე დღით), რადგანაც იყო ქვეყნის პარლამენტის თავმჯდომარე.
იხილეთ აგრეთვე
კირიბატის პრეზიდენტი
რესურსები ინტერნეტში
კირიბატის რესპუბლიკა
Chronology of Kiribati
კირიბატის პრეზიდენტები
კირიბატის პარლამენტის თავმჯდომარეები
Tetraponera triangularis

Tetraponera triangularis — ფეხსახსრიანთა ტიპის მწერთა კლასის ჭიანჭველასებრთა ერთ-ერთი ნაირსახეობა Tetraponera-ს გვარიდან. მიეკუთვნება Pseudomyrmecinae-ს ქვეოჯახს..
სქოლიო
ჭიანჭველები
კაკასხიდის მღვიმე

კაკასხიდის მღვიმე — კარსტული მღვიმე საქართველოში, ბაღდათის მუნიციპალიტეტის სოფელ კაკასხიდის მიდამოებში. მდებარეობს სოფელ კაკასხიდის სამხრეთით, მდინარე ხანისწყლის მარცხენა მხარეს, ზღვის დონიდან 600 მეტრზე. მღვიმის მახლობლად მდინარე ხანისწყალზე დღემდე ფუნქციონირებს, საფრანგეთში XIX საუკუნეში გუსტავ ეიფელის ქარხანაში ჩამოსხმული რკინის საავტომობილო ხიდი, რომელიც „ზეკრის ხეობას“ ბაღდათის სოფლებთან აკავშირებს.
მღვიმის აღმოჩენა
კაკასხიდის მღვიმე დაფიქსირებულია თსუ-ის ექსპედიციის მიერ, რომლის შემადგენლობაშიც იყვნენ ივანე ჯავახიშვილის სახელობის თბილისის სახელმწიფო უნივერსიტეტის ზუსტ და საბუნებისმტყველო მეცნიერებათა ფაკულტეტის გეოგრაფიის დეპარტამენტის ასისტენტ პროფესორი გიორგი დვალაშვილი (ექსპედიციის ხელმძღვანელი), თსუ-ის მაგისტრანტი მერი გუგეშაშვილი და თსუ-ის ვახუშტი ბაგრატიონის გეოგრაფიის ინსტიტუტის სპელეოლოგები: გეოგრაფიის დოქტორი ზაზა ლეჟავა და ლაბორანტი გიორგი ჩართოლანი. ექსპედიციაში აგრეთვე მონაწილეობდნენ ბაღდათის ტურიზმისა და კურორტების განვითარების ცენტრის მენეჯერი გოჩა ხორავა და ბაღდათის საკრებულოს ინფრასტრუქტურის კომისიის თავმჯდომარე მამუკა გორგოძე.
რესურსები ინტერნეტში
ბაღდათის მუნიციპალიტეტში კარსტული მღვიმე აღმოაჩინეს
ბაღდათის მუნიციპალიტეტში კარსტული მღვიმე აღმოაჩინეს
ბაღდათის მუნიციპალიტეტის მღვიმეები
იამალ-ნენთა ავტონომიური ოკრუგი

იამალ-ნენთა ავტონომიური ოკრუგი (1977 წლიდან), იამალ-ნენთა ნაციონალური ოკრუგი (10 დეკემბერი, 1930 — 1977) — რუსეთის ფედერაციის სუბიექტი (შედის ტიუმენის ოლქში), ურალის ფედერალური ოკრუგის შემადგენლობაშია. ადმინისტრაციული ცენტრი — ქ. სალეხარდი. შეიქმნა 1930 წლის 10 დეკემბერს.
ესაზღვრება ნენთა ავტონომიურ ოკრუგს, კომის რესპუბლიკას, ხანტი-მანსის ავტონომიურ ოკრუგს, კრასნოიარსკის მხარეს.
მდებარეობს დასავლეთ ციმბირის ვაკის ჩრდილოეთ ნაწილში, მდინარე ობის ქვემოთში. აკრავს კარის ზღვა. იამალ-ნენთა ავტონომიურ ოკრუგში შედის იამალისა და გიდანის ნახევარკუნძულები, შოკალსკის, თეთრი და სხვა კუნძლები. ოკრუგის სამხრეთ ნაწილში ტყეებია, ჩრდილოეთში — ტუნდრა და ტყეტუნდრა. დიდი ფართობი უკავია ჭაობს. მეურნეობის თავარი დარგებია: თევზის მრეწველობა, მეირმეობა, ნადირთმოშენება და ბეწვეულის რეწვა. სანაოსნო მდინარეებია: ობი, ნადიმი, ტაზი, პური.
ლიტერატურა
იამალ-ნენთა ავტონომიური ოკრუგი
Hämeenlinna sub-region

Hämeenlinna sub-region is a subdivision of Tavastia Proper and one of the Sub-regions of Finland since 2009.
Municipalities
Sub-regions of Finland
Geography of Kanta-Häme
სირიშტნიკი

სირიშტნიკი — სოფელი ბულგარეთში. 2010 წლის მონაცემებით მოსახლეობა შეადგენს 472 კაცს.
ბულგარეთის სოფლები
Codex Argenteus

Codex Argenteus, ქართულად ვერცხლის კოდექსი — გოთურ ენაზე შესრულებული ულფილას ბიბლიის ხელნაწერის ფრაგმენტი, ოთხთავი (სახარება), რომელიც უფსალის უნივერსიტეტის მთავარ ბიბლიოთეკაში, Carolina Rediviva-შია დაცული. ხელნაწერი თავდაპირველად სულ მცირე 336 ფურცელს შეიცავდა. ნაწერია ვერცხლისფერი და ოქროსფერი მელნით მეწამული ფერის ეტრატზე. ხელნაწერს სახელწოდება „ვერცხლის კოდექსი“ ეწოდა სწორედ მელნის ფერის გამო; ხშირად, უმართებულოდ, ამ სახელწოდებას უკავშირებენ მისთვის 1665 წელს დამზადებულ ვერცხლის ყდას, თუმცა Codex Argenteus-ის სახელით იგი უკვე 1597 წელს მოიხსენიება.
რამდენიმე ხელნაწერთან ერთად (Codex Gissensis-ის ოთხი ფურცელი, Codex Carolinus-ის ოთხი ფურცელი და Codices Ambrosiani A–E-ის 193 ფურცელი), Codex Argenteus მიეკუთვნება გოთურ ენაზე შესრულებული ვრცელი ტექსტების შემცველ მცირე რაოდენობის ძეგლთა რიცხვს.
ხელნაწერის ისტორია
ხელნაწერი შეიცავს ოთხ კანონიკურ სახარებას ბიბლიის გოთურენოვანი თარგმანიდან (ულფილას ბიბლია), რომელიც ეპისკოპოს ულფილას მიერაა შესრულებული (311–383). მიეკუთვნება გერმანიკული ენების უძველეს წერილობით ძეგლებს. ხელნაწერი, სავარაუდოდ, დაახლოებით 500 წელს ჩრდილოეთ იტალიაში გადაიწერა, სავარაუდოდ ოსტგუთთა მეფე თეოდორიხ დიდისათვის. ვერცხლის კოდექსი პირველად ისტორიულ წყაროებში ჩანს ვერდენის მონასტერში, საიდანაც 1573 წელს აბატ ჰაინრიხ დუდენს მიუყიდია მომავალი იმპერატორი რუდოლფ II ჰაბსბურგისათვის. ამ უკანასკნელმა კი იგი პრაღის ციხე-ქალაქში დაიცვა.
ოცდაათწლიანი ომის მიწურულს, პრაღის გაძარცვის შემდეგ ხელნაწერი შვედეთის ჯარს ჩაუვარდა ხელთ, საბოლოოდ კი იგი აღმოჩდნა შვედეთის რაიხსკანცლერის მაგნუს გაბრიელ დე ლა გარდის მფლობელობაში, რომელიც ამავე დროს უფსალის უნივერსიტეტის კანცლერიც იყო. მან უნივერსიტეტის ბიბლიოთეკას 1669 წელს აჩუქა ჯერ კიდევ შემორჩენილი 187 ფურცელი ახლად დამზადებული ვერცხლის ყდითურთ.
ხელნაწერის კიდევ ერთი ფურცელი 1970 წელს აღმოჩნდა შპაიერის ტაძარში, აშაფენბურგიდან წამოღებულ რელიკვიების სკივრში.
ლიტერატურა
Tönnes Kleberg: Codex Argenteus. Silver Bibeln i Uppsala. Universitets Bibliotek, Uppsala 1954 (auf deutsch: Codex Argenteus. Die Silberbibel von Uppsala. 4. bearbeitete Auflage. Almqvist & Wiksell, Uppsala 1981. ISBN 91-85092-14-2)
Lars Munkhammar: Silverbibeln. Theoderiks bok. Carlsson, Stockholm 1998. ISBN 91-7203-830-6
პოპულარული გამოცემები
Otto Schlißke: Die silberne Handschrift. Kreuz-Verlag, Stuttgart 1959 (Spannende Erzählung als historischer Roman)
რესურსები ინტერნეტში
Digital Publication of the Codex Argenteus and its Editions
Lars Munkhammar: Codex Argenteus. From Ravenna to Uppsala. The wanderings of a Gothic manuscript from the early sixth century
გუთური ხელნაწერები
VI საუკუნის ხელნაწერები
Mikhayelovka

Mikhayelovka is a village in the Lori Province of Armenia. The village was populated by Azerbaijanis before the exodus of Azerbaijanis from Armenia after the outbreak of the Nagorno-Karabakh conflict. In 1988-1989 Armenian refugees from Azerbaijan settled in the village.
References
External links
Populated places in Lori Province
ხილი (მასალი)

ხილი (მასალი)
ხილი — სოფელი აზერბაიჯანში, ლენქორანის რეგიონის მასალის რაიონში. მოსახლეობის რაოდენობა — 4312 კაცი.
რესურსები ინტერნეტში
სქოლიო
მასალის რაიონის სოფლები
ერეთოს ჩანჩქერი

ერეთოს ჩანჩქერი — ჩანჩქერი საქართველოში, ყაზბეგის მუნიციპალიტეტში. მდებარეობს მდინარე მთიულეთის არაგვის მარჯვენა შენაკად — ერეთოსწყალზე, ყელის ვულკანური ზეგნის აღმოსავლეთ კიდეზე, ზღვის დონიდან 2300 მ-ზე. მდინარე ერეთოსწყლის სათავეებია მძლავრი წყაროები, შემდეგში მდინარე ტროგულ ხეობაში მიედინება და მეფისკალოს ლავური ნაკადის აღმოსავლეთ კიდეზე ჩანჩქერად ეშვება. სიმაღლე 45 მ, საშუალო წლიური ხარჯი დაახლოებით 1,0 მ³/წმ. ერეთოს ჩანჩქერი მაღალის თეთრი სვეტის სახით მოჩანს საქართველოს სამხედრო გზის მონაკვეთიდან გუდაურსა და ჯვრის უღელტეხილს შორის (ზვავამრიდ დერეფნებთან მდებარე პუნქტებიდან). შეტანილია „საქართველოს წითელ წიგნში“.
სქოლიო
საქართველოს ჩანჩქერები
კუკრინიკსები

კუკრინიკსები — საბჭოთა მხატვართა კოლექტივი, რომელშიც შედიოდნენ მიხეილ კუპრიანოვაი, პორფირი კრილოვი და ნიკოლოზ სოკოლოვი.
კოლექტივი გამოირჩეოდა გროტესკული კარიკატურებით, რომლებზეც გამოსახული იყო საბჭოთა და უცხოეთის ცხოვრება. მნიშვნელოვანი იყო პლაკატი „Беспощадно разгромим и уничтожим врага!“, რომლის მოსკოვის ქუჩებში გამოჩენა ფაშისტური გერმანიის სსრკ-ზე თავდასხმას მოჰყვა.
სახელი „Кукрыниксы“ კოლექტივის პატივსაცემად ეწოდება რუსულ როკ-ჯგუფს.
რესურსები ინტერნეტში
ბიოგრაფია საიტზე Artonline.ru
საბჭოთა მხატვრები
საბჭოთა პლაკატები
რობერტ კობლიაშვილი

რობერტ კობლიაშვილი (დ. 6 დეკემბერი, 1993, გარდაბანი) — ქართველი მოჭიდავე, რომელიც ასპარეზობს ბერძნულ-რომაულ სახეობაში. 2015 წელს ბათუმში 23-წლამდე მოჭიდავეებს შორის ჩატარებულ საქართველოს ჩემპიონატში კობლიაშვილმა ოქროს მედალი მოიპოვა. ხოლო 2016 წელს რიგაში, ლატვიაში ჭიდაობაში გამართულ ევროპის ჩემპიონატზე რობერტმა 85 კგ წონით კატეგორიაში ვერცხლის მედალი აიღო. არის საქართველოს ჩემპიონი (2019, -87კგ).
იხილეთ აგრეთვე
ზურაბ დათუნაშვილი
ვახტანგ ბლაგიძე
მანუჩარ ცხადაია
რესურსები ინტერნეტში
რობერტ კობლიაშვილი — ქართული სპორტი
დაბადებული 6 დეკემბერი
დაბადებული 1993
ქართველი მოჭიდავეები ბერძნულ-რომაულ სახეობაში
გარდაბნის მუნიციპალიტეტში დაბადებულები
აფიანჩა

აფიანჩა — მთა საქართველოში, აფხაზეთის ავტონომიურ რესპუბლიკაში, გულრიფშის მუნიციპალიტეტში. მდებარეობს მდინარე კოდორის მარჯვენა მხარეს. სიმაღლე ზღვის დონიდან 1060 მ. ანტიკლინის ბირთვი აგებულია ბაიოსური პორფირიტებით, ფრთები — ზედაიურული და ცარცული კირქვებით, კალთებზე წიფლნარია, მთის ძირთან — წიფლნარ-რცხილნარი მარადმწვანე ქვეტყითა და ლიანებით. აფიანჩის მთის ძირას გაშენებულია სოფლები: ოქტომბერი და ქვემო აფიანჩა.
ლიტერატურა
სქოლიო
აფხაზეთის ავტონომიური რესპუბლიკის მთები
აფხაზეთის კავკასიონის მთები
Arcipelago Toscano National Park

Arcipelago Toscano National Park is a large Tuscan Archipelago national park and marine park in the Provinces of Grosseto and Livorno, western Tuscany, Italy.
Geography
The Tuscan archipelago (chain of islands) is located between the Ligurian Sea (north) and Tyrrhenian Sea (south), in the Mediterranean Sea.
The Italian national park protects of sea and of island (land) habitats.
The Arcipelago Toscano National Park includes the seven main islands (isola) of the Tuscan Archipelago:
Elba
Isola del Giglio
Capraia
Montecristo
Pianosa
Giannutri
Gorgona
and some of the minor islands and rock outcrops.
The highest point in the park is Mount Capanne, at in elevation, on the island of Elba.
Costa Concordia mess
In January 2012, captain Francesco Schettino crashed the Costa Concordia ship into some rocks in the park. The ship was stuck until about 2013.
See also
List of national parks of Italy
Notes
References
Yearbook of the Italian Parks 2005; edited by Comunicazione in association with Federparchi and the Italian State Tourism Board; .
External links
Official Parco Nazionale Arcipelago Toscano website—
Marine parks of Italy
National parks of Italy
Parks in Tuscany
Province of Livorno
Ligurian Sea
Tyrrhenian Sea
უტენა

უტენა — ქალაქი ლიეტუვის ჩრდილო-აღმოსავლეთ ნაწილში. უტენის მაზრისა და რაიონის ადმინისტრაციული ცენტრი.
ადგილმდებარეობა და საერთო მახასიათებელი
მდებარეობს სანქტ-პეტერბურგ-კალინინგრადის საავტომობილო გზაზე. ვილნიუსიდან ჩრდილო-აღმოსავლეთით 103 კილომეტრზე.
მოსახლეობა
1990 წელს ქალაქში ცხოვრობდა 35 200 კაცი, 2007 წლის მონაცემებით მოსახლეობის რაოდენობა შემცირებულია და შეადგენს 32 789 კაცს.
სახელი
ქალაქის სახელწოდება წარმოსდგება მდინარე უტენაიტეს ძველი სახელწოდებისაგან (Utenėlė).
ისტორია
ლიეტუვის ერთ-ერთი ყველაზე ძველი ქალაქი. ისტორიულ წყაროებში პირველად მოხსენიებულია1261 წელს. პირველი ქრისტიანული ტაძარი აშენდა 1416 წელს.
რესურსები ინტერნეტში
უტენის რაიონის თვითმმართველობის ოფიციალური საიტი
უტენა
ლიეტუვის ქალაქები
საგირთის ციხე-სახლები

საგირთის ციხე-სახლები — ციხე-სახლები მდებარეობს ახმეტის მუნიციპალიტეტში, თუშეთში, ნასოფლარ საგირთის ტერიტორიაზე.
პირველი ციხე-სახლი
ციხე-სახლი დგას ნასოფლარში. განეკუთვნება გვიანდელ შუა საუკუნეებს. შენობა გეგმით თითქმის კვადრატულია (6,9 X 6,6 მეტრი, შემორჩენილი სიმაღლე 11 მეტრი), ექვსსართულიანია, ნაგებია ფიქლით. წყობა მშრალია. ძეგლი დაზიანებულია: ჩამონგრეულია სახურავი და სართულშუა გადახურვები.
პირველ სართულზე შესასვლელი აღმოსავლეთიდანაა. ამ სართულს საქონლის სადგომად იყენებდნენ. მეორე სართულზე შესასვლელი ჩრდილოეთიდანაა. სამხრეთ კედელში ორი სარკმელია, აღმოსავლეთისაში - ერთი სათოფურია. მესამე სართულზე შესასვლელი აღმოსავლეთიდანაა. ამავე კედელში ერთი შეწყვილებული სათოფურია; სამხრეთ კედელში ორი სარკმელია. მეოთხე და მეხუთე სართულების სამხრეთ კედელში ორ-ორი სარკმელია, დანარჩენ კედლებში - სათოფურები. მეექვსე სართულის ოთხივე კედელში თითო სალოდეა.
მეორე ციხე-სახლი
ციხე-სახლი დგას ნასოფლარის სამხრეთ-აღმოსავლეთით, სწორ ადგილზე. თარიღდება გვიანდელი შუა საუკუნეებით. შენობა გეგმით კვადრატულია (6,8 X 6,8 მ), ექვსსართულიანია. ნაგებია ფიქლით. წყობა მშრალია. ძეგლი დაზიანებულია: ჩამონგრეულია სახურავი და სართულშუა გადახურვა, მონგრეულია მეექვსე სართულის კედლების ნაწილი; პირველი სართული ამოვსებულია მიწით. შესასვლელი პირველ სართულზე დასავლეთიდანაა. კარი თაღოვანია. სართულის სამხრეთ და ჩრდილოეთ კედლებში თითო პატარა ნიშია. მეორე სართულის სამხრეთ კედელში ორი მცირე ზომის თაღოვანი სარკმელია, დასავლეთ კედელში - ორი სათოფური. მესამე სართულის აღმოსავლეთ კედელში ორი თაღოვანი სარკმელია, დასავლეთ და სამხრეთ კედლებში - ორ-ორი სათოფური. მეოთხე სართულის ჩრდილოეთ კედლის შუაში ბრტყელი თაღით გადახურული კარია, ხოლო დასავლეთ და სამხრეთ კედლებში კი ორი სათოფური. აღმოსავლეთ კედელში ორი თაღოვანი სარკმელია. მეხუთე სართულს ოთხივე მხარეს თითო სწორკუთხა მაშიკული აქვს, რომელთა გვერდებზე თითო თაღოვანი სარკმელია გაჭრილი. მსგავსი ორ-ორი სარკმელია მეექვსე სართულის ოთხივე კედელშიც.
ლიტერატურა
ახმეტის მუნიციპალიტეტის კოშკები
რამსეს VIII

რამსეს VIII — ძველი ეგვიპტის მეფე (ფარაონი) მეოცე დინასტიიდან, რომელიც მეფობდა ახალი სამეფოს პერიოდში. მისი მმართველობა დაიწყო ძვ.წ. 1130 წელს და დასრულდა ძვ.წ. 1129 წელს. რამსეს VIII ტახტზე რამსეს VII-ის შემდეგ ავიდა, ძვ.წ. 1129 წელს კი მისი გარდაცვალების შემდეგ, ეგვიპტის სამეფო ტახტზე რამსეს IX ავიდა.
რესურსები ინტერნეტში
მეოცე დინასტია
ეგვიპტის მეოცე დინასტია
მეოცე დინასტიის ფარაონები
ეგვიპტის ფარაონები
ეგვიპტის მეოცე დინასტიის ფარაონები
გარდაცვლილი ძვ. წ. 1129
სკუმბრიასებრნი

სკუმბრიასებრნი, მაკრელისებრნი — თევზების ოჯახი ქორჭილასნაირთა რიგისა. აქვთ თითისტარისებრი, გვერდებიდან ოდნავ შებრტყელებული სხეული. სკუმბრიასებრნი დაახლოებით 15 გვარს მოიცავს, გავრცელებულია ტროპიკულ და ზომიერი სარტყლების ზღვებში. საქართველოში შავი ზღვის სანაპიროებთან გვხვდება თინუსი (Thunnus thynus), პელამიდა (Sarda sarda), სკუმბრია (Scomber scombrus). სკუმბრიასებრნის უმრავლესობა ძვირფასი სარეწაო თევზია.
ლიტერატურა
სკუმბრიასებრნი
ყარაბალდირი (კახი)

ყარაბალდირი (კახი)
ყარაბალდირი — სოფელი აზერბაიჯანში, შაქი-ზაქათალის რეგიონის კახის რაიონში. მოსახლეობის რაოდენობა — 409 კაცი.
რესურსები ინტერნეტში
კახის რაიონის სოფლები